**Návrh**

**VYHLÁŠKA**

**Úradu pre reguláciu sieťových odvetví**

z ........ 2024,

**ktorou sa ustanovuje** **rozsah, spôsob a podmienky spotreby elektriny, na ktorú sa uplatňuje tarifa za prevádzkovanie systému**

Úrad pre reguláciu sieťových odvetví (ďalej len „úrad“) podľa § 40 ods. 1 písm. p) zákona   
č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii“) ustanovuje:

# **§ 1**

# **Predmet úpravy**

Táto vyhláška upravuje rozsah, spôsob a podmienky spotreby elektriny, na ktorú sa uplatňuje tarifa za prevádzkovanie systému.

# **§ 2**

**Podmienky uplatnenia tarify za prevádzkovanie systému**

1. Tarifa za prevádzkovanie systému TPSt sa uplatňuje v eurách na jednotku množstva elektriny, na koncovú spotrebu elektriny odobratú zo sústavy koncovými odberateľmi elektriny a vypočíta sa podľa vzorca

,

kde

1. QPKStpst je celkové množstvo plánovanej koncovej spotreby elektriny odobratej zo sústavy v jednotkách množstva elektriny v roku t, na ktorú sa uplatňujú tarify za prevádzkovanie systému,
2. QPvdtpst je celkové množstvo plánovanej koncovej spotreby elektriny odobratej zo sústavy v jednotkách množstva elektriny v roku t, na ktorý sa uplatňuje koeficient individuálna sadzba tarify za prevádzkovanie systému,
3. Kistpst je koeficient individuálnej sadzby tarify za prevádzkovanie systému v roku t najviac vo výške 0,95.
4. NPSt sú plánované náklady na prevádzkovanie systému v eurách v roku t, ktoré sa vypočítajú podľa vzorca

,

1. Nozekvt celkové plánované náklady na podporu elektriny vyrobenej z obnoviteľných zdrojov energie a vysoko účinnou kombinovanou výrobou v eurách v roku t,
2. PNOTt schválené alebo určené plánované náklady v eurách zohľadňujúce alikvotnú časť nákladov na organizovanie a vyhodnotenie krátkodobého trhu s elektrinou v eurách na rok t,
3. Noktet náklady na výkon ostatných činností organizátora krátkodobého trhu s elektrinou v eurách v roku t,
4. DNPSt schválené dodatočné náklady na prevádzkovanie systému v eurách na rok t,
5. KVPTPSt korekcia vplyvu pásmovej tarify za prevádzkovanie systému v eurách na rok t
6. Tarifa za prevádzkovanie systému sa neuplatňuje a
7. vlastnú spotrebu elektriny pri výrobe elektriny, ktorá nie je odobratá zo sústavy,
8. ostatnú vlastnú spotrebu elektriny pri výrobe elektriny, ktorá nebola odobratá zo sústavy,
9. straty elektriny v sústave,
10. vlastnú spotrebu elektriny prevádzkovateľa sústavy pri prevádzkovaní sústavy,
11. elektrinu exportovanú zo sústavy v rámci prevádzky medzinárodne prepojených sústav,
12. spotrebu elektriny pri skúškach po ukončení výstavby zariadenia na výrobu elektriny alebo zariadenia na uskladňovanie elektriny pred jeho uvedením do prevádzky, ak takéto skúšky sú vykonané prostredníctvom odberu elektriny z prenosovej sústavy,
13. vlastnú spotrebu elektriny výrobcu elektriny v zariadení na výrobu elektriny alebo prevádzkovateľa zariadení na uskladňovanie elektriny v zariadení na uskladňovanie elektriny, ktorí nepodnikajú v energetike,
14. spotrebu elektriny vyrobenej v zariadení na výrobu elektriny, ktoré nie je pripojené do sústavy a je trvalo oddelené od sústavy,
15. elektrinu vyrobenú v zariadení na kombinovanú výrobu a spotrebovanú len na výrobu tepla z obnoviteľných zdrojov energie využitého v centralizovanom zásobovaní teplom,
16. elektrinu vyrobenú v lokálnom zdroji a spotrebovanú v odbernom mieste identickom s odovzdávacím miestom lokálneho zdroja.
17. Pre odberateľa elektriny pripojeného do prenosovej sústavy sa uplatňuje tarifa za prevádzkovanie systému len za elektrinu odobratú z prenosovej sústavy.
18. Pre odberateľa elektriny pripojeného do regionálnej distribučnej sústavy sa uplatňuje tarifa za prevádzkovanie systému len za elektrinu odobratú z regionálnej distribučnej sústavy.
19. Pre odberateľa elektriny pripojeného do miestnej distribučnej sústavy sa uplatňuje tarifa za prevádzkovanie systému len za elektrinu odobratú z miestnej distribučnej sústavy.
20. Pre odberateľa elektriny, ktorý odoberá elektrinu od výrobcu elektriny bez použitia prenosovej sústavy alebo distribučnej sústavy, sa tarifa za prevádzkovanie systému neuplatňuje.

# **§ 3**

**Individuálne sadzby tarify za prevádzkovanie systému**

1. Individuálna sadzba tarify za prevádzkovanie systému na rok t v eurách na jednotku množstva elektriny sa vypočíta podľa vzorca

,

kde

1. Kistpst je koeficient individuálnej sadzby tarify za prevádzkovanie systému v roku t, ktorého hodnotu určí úrad vo výške maximálne 0,95,
2. TPSt je sadzba tarify za prevádzkovanie systému uplatnená na koncovú spotrebu elektriny odobratú zo sústavy, na ktorú sa uplatňujú tarifa za prevádzkovanie systému v eurách na jednotku množstva elektriny v roku t.
3. Individuálna sadzba tarify za prevádzkovanie systému v eurách na jednotku množstva elektriny podľa odseku 1 sa uplatňuje na koncovú spotrebu elektriny, na ktorú sa uplatňujú tarify za prevádzkovanie systému koncového odberateľa elektriny, ktorý predloží úradu správu podľa § 12 ods. 8 zákona o regulácii. Splnenie podmienok pre udelenie individuálnej tarify za prevádzkovanie systému na rok t sa preukazujú znaleckým posudkom, predloženým regulovaným subjektom úradu v roku t-1.

# **§ 4**

**Účinnosť**

Táto vyhláška nadobúda účinnosť 1. júla 2024